CELEX: 62017TN0506
Language: lt
Date: 2017-08-08 00:00:00
Title: Byla T-506/17: 2017 m. rugpjūčio 8 d. pareikštas ieškinys byloje Makhlouf/Taryba

16.10.2017   
            
            
               LT
            
            
               Europos Sąjungos oficialusis leidinys
            
            
               C 347/38
            
         2017 m. rugpjūčio 8 d. pareikštas ieškinys byloje Makhlouf/Taryba
   
   (Byla T-506/17)
   (2017/C 347/49)
   Proceso kalba: prancūzų
   
      Šalys
   
   
      Ieškovas: Rami Makhlouf (Damaskas, Sirija), atstovaujamas advokato E. Ruchat
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti ieškinį priimtinu ir pagrįstu;
            
         
               —
            
            
               dėl tos priežasties panaikinti 2017 m. gegužės 29 d. Sprendimą (BUSP) 2017/917 ir vėlesnius jo įgyvendinimo aktus, kiek tai susiję su ieškovu;
            
         
               —
            
            
               priteisti iš Europos Sąjungos Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi penkiais pagrindais.
   
               1.
            
            
               Pirmasis ieškinio pagrindas susijęs su tuo, kad ginčijamais aktais pažeidžiama ieškovo teisė į gynybą, būtent teisė ir veiksmingą teisminę apsaugą, įtvirtintą Europos žmogaus teisių konvencijos (EŽTK) 6 ir 13 straipsniuose, SESV 215 straipsnyje ir Europos Sąjungos pagrindinių teisių chartijos 41 ir 47 straipsniuose.
            
         
               2.
            
            
               Antrasis ieškinio pagrindas susijęs su tuo, kad atsakovė pažeidė pareigą motyvuoti, nes patektais motyvais neįvykdoma Europos Sąjungos institucijoms nustatyta pareiga pagal EŽTK 6 straipsnį bei SESV 296 straipsnį ir Europos Sąjungos pagrindinių teisių chartijos 41 straipsnį.
            
         
               3.
            
            
               Trečiasis ieškinio pagrindas susijęs su Tarybos padaryta akivaizdžia vertinimo klaida dėl ieškovo įsitraukimo į Sirijos režimo finansavimą.
            
         
               4.
            
            
               Ketvirtasis ieškinio pagrindas susijęs su tuo, kad ginčijamais teisės aktais nepagrįstai ir neproporcingai ribojamos ieškovo pagrindinės teisės ir, konkrečiai, teisė į nuosavybę, įtvirtinta EŽTK pirmojo papildomo protokolo 1 straipsnyje ir Europos Sąjungos pagrindinių teisių chartijos 17 straipsnyje, teisė į jo reputacijos gerbimą, taip pat į EŽTK 8 straipsnio ir 10 straipsnio 2 dalies teikiamą apsaugą, teisė į nekaltumo prezumpciją, įtvirtintą EŽTK 6 straipsnyje ir Europos Sąjungos pagrindinių teisių chartijos 48 straipsnyje, taip pat teisė išvažiuoti ir grįžti, įtvirtinta EŽTK Protokolo Nr. 4 2 straipsnio 2 dalyje.
            
         
               5.
            
            
               Penktasis ieškinio pagrindas susijęs su Ribojančių priemonių (sankcijų) pagal ES bendrą užsienio ir saugumo politiką įgyvendinimo ir įvertinimo gairių pažeidimu (2005 m. gruodžio 2 d. Tarybos dokumentas 15114/05).